Аџьынџьтәылатә еибашьра Дуӡӡа Аиааира амшныҳәа иазкны Аҟәа, Амҳаџьырқәа рыԥшаҳәаҟны, Идырым Асолдаҭ ибаҟа аҿаԥхьа имҩаԥысит Аиааира Апарад.
Идырым Асолдаҭ ибаҟа аҿаԥхьа ашәҭшьыҵәрақәа рықәҵарала ихацыркхеит имҩаԥысуаз аныҳәатә уснагӡатәқәа. Ашәҭшьыҵәрақәа рышьҭаҵара ашьҭахь аныҳәатә митинг мҩаԥган.Идырым Асолдаҭ ибаҟа аҿаԥхьа аиааира амшныҳәа иазкны имҩаԥгаз амитинг аҟны иқәгылаз атәыла Ахада ихаҭыԥуаҩ Витали Габниа иҳәеит, аамҭа цацыԥхьаӡа аныҳәа аҵакы еиҳа-еиҳа ишазҳауа.
"Иеизаз зегьы ишәыдысныҳәалоит иахьатәи амшныҳәа ду. Ашықәсқәа цоит, аха ҳара ҳзы ари амш аҵакы иацымлозар иагхом. Лаҵарамза 9 асовет солдаҭ ифырхаҵареи игәымшәареи ирымшуп. Иахьа, адунеи ахьынӡанаӡааӡо миллионҩыла ауаа рабацәеи рабдуцәеи рфотосахьақәа рыманы идәылҵуеит", — иҳәеит иара.
Амҳаџьырқәа рыԥшаҳәахьы инеиит зықьҩыла аҳҭнықалақь ауааԥсыреи асасцәеи.
55 нызқьҩык Аԥсны ауааԥсыра аибашьра иалахәын, урҭ рҟынтәи 17 нызқьҩык аиааира амш изахьымӡеит. Амш аҩбатәи ахәҭаан амшын аԥшаҳәаҿы имҩаԥган аныҳәатә концерти асахьаҭыхыҩцәа рцәыргақәҵеи.
Итрадицианы иҟалеит Аиааира амш Аҟәа, Идырым асолдаҭ ибаҟа аҿаԥхьа амҩаԥгара
Аибашьра аветеранцәа – Афырхацәа. Есышықәса урҭ рхыԥхьаӡара еиҳа-еиҳа еиҵахоит
Аџьынџьтәылатә еибашьра Дуӡӡа аветеран – Валентина Шульгина. Шульгина иланашьоуп "Агәымшәараз" амедали Аеҵәа Ҟаԥшь аордени
Аиааира амшныҳәа аҽны арахь иааиуеит аветеранцәа рыхшара, рмоҭацәа
Аԥсны Атәылахьчара аминистрра арратә оркестр
Аџьынџьтәылатә еибашьра аветеранцәа Идырым асолдаҭ ибаҟа аҿаԥхьа ашәҭшьыҵәрақәа шьҭарҵоит
1941-1945шш. Аџьынџьтәылатә еибашьра Аиааира амш аҽны апарад иалахәын 300-ҩык рҟынӡа аррамаҵзурауаа
Апарад иалахәын Аԥсны Атәылахьчара аминистрреи, Урыстәылатәи Афедерациа Атәылахьчара аминистрреи, Аԥсны иҟоу Урыстәылатәи Афедерациа Ашәарҭадаратә маҵзуреи рыруааи
Аибашьра аветеран Ваграм Калаидџьиан ашкол даналга Кавказ ахьчара иԥхьеит
Аԥсны адинмаҵзуҩцәа ашәҭшьыҵәрақәа шьҭарҵеит Идырым асолдаҭ ибаҟа аҿаԥхьа
Аибашьра аветеран Леуарса Ашәба Новороссииск ахьчараан ӷәӷәала дхәын
Акциа "Ԥсра зқәым аполк". Есышықәса иара алахәылацәа рхыԥхьаӡара еиҳахоит
Афырхацәа рхылҵшьҭрақәа рабдуцәа рфотосахьақәа ирзыгәдуны инаргоит
Итрадицианы иҟалаз аветеранцәа рзы акрыфарачара мҩаԥган изҭахаз зегьы рзы
Аиааира амш иазкыз акциа "Иҭабуп аиааиразы" мҩаԥысит
Аекспозициаҿ ицәыргаз атехника аинтерес рыман ахәыҷқәа